נווה צדק (כלא צבאי)

נווה צדק (כלא 10 או בסיס כליאה (בס"כ) 416) הוא מתחם כלא צבאי וקריה משפטית במחנה גור (בית ליד) שנפתח ב-18 באפריל 2021. כלא נווה צדק החליף את כלא ארבע וכלא שש ומשמש הכלא הצבאי המרכזי של צה"ל. סמוך למתחם זה רוכזו גם בתי הדין הצבאיים, התביעה הצבאית והסנגוריה הצבאית (שמוקמו עד הפתיחה בחיפה, יפו, קסטינה, בהתאמה), בכך יתאפשר מתן שירותים משפטיים מהירים מבלי להוביל עצורים בניידות.

הכלא מכיל כ-1,000 מקומות לכלואים, כ-7 פלוגות כלואים (6 לגברים ו-1 לנשים) ובראשו עומד קצין בדרגת סא"ל. את מתחם הכלא מתפעלים כ-300 אנשי סגל של המשטרה הצבאית. הוא משתרע על שטח של 33 אלף מ"ר.

== מבנה ==
חדרי הכלואים מכילים טלוויזיה הנשלטת על ידי המפקדים מרחוק, ארבע מיטות קומתיים, שעליהן מזרנים קשיחים, שירותים ומקלחת לכל תא, כך שהשטח של כלוא במתחם עומד על כ-4.5 מ"ר. בנוסף לכך הוקם מגרש ספורט לשימוש הסגל, מרכז רפואי ומרכז סיוע נפשי, והותקנו במתחם התאמות שמונעות מהאסירים לפגוע בעצמם בעזרת מתקני הכליאה. לכל הפלוגות מטבח, חדר אוכל, קנטינה, בית כנסת, כיתת לימוד ומשרדי סגל שמשמשים את הכלואים והמפקדים.

מתחם נוסף בבית הכלא משמש לביקורי משפחות הכלואים ומתחם של מרכז תעסוקה לכלואים שכולל מכבסה ומתפרה. 

מערך האבטחה של המקום כולל רשת של כ-700 מצלמות שהותקנו ברחבי המתחם. בכל תא, הן בפלוגה והן באגף ההפרדה, קיימות שתי מצלמות. בנוסף לכך הוקמה חומה בגובה של כ-6 מטרים.

=== פלוגות ===

הכלא הצבאי יכול להכיל עד 940 כלואים. בכלא ישנן חמש פלוגות שבהן כלואים עצורים ואסירים גברים – שלוש פלוגות רגילות וסגורות, פלוגת אוהלים וכן אגף הבידוד וההפרדה. בנוסף, ישנה פלוגה נפרדת לנשים.
* פלוגת אוהלים - נפתחת ונסגרת במהלך השנה, בהתאם לעונה, מיועדת לחבושים (שפוטי יחידה ומשתמטים).
* אגף ההפרדה - בו מוחזקים כלואים בהפרדה ובהשגחה מחשש לפגיעה עצמית, איומים או אירועי אלימות.
* פלוגה ד' - הפלוגה היחידה בה מוחזקות נשים
* פלוגה ג' - פלוגה ממיינת אליה מגיעים כלואים חדשים, ומשתבצים לאחר כמה ימים בפלוגה חדשה, או נשארים בפלוגה הקיימת.
* פלוגה ב' - פלוגה אליה מגיעים כלואים שעל פניו נראים בעייתיים, השיבוץ נקבע בהתאם להיסטוריית תיקים במשטרה.
* פלוגה א' - פלוגה אליה מגיעים כלואים ללא עבר פלילי, הפלוגה נחשבת להכי פחות גרועה.

בכל פלוגה קיימים מ"פ, סמ"פ, רס"פ, סמל, מפל"ס, ומפקדי כלואים המהווים את סגל הפלוגה. הסגל מתחלף אחת לכמה ימים.

== היסטוריה ==
ב-21 ביוני 2015 הונחה אבן הפינה לפרויקט. בדיון שהתקיים בוועדת החוץ והביטחון ב-22 בנובמבר 2016, מסרו נציגי צה"ל כי בשנת 2017 יועברו הכלואים לכלא החדש ובתי הכלא הישנים ייהרסו. בדיוני התקציב הדו-שנתי הוקצו כ-20 מיליון ש"ח לכלא החדש לשנים 2017–2019.

חברת מנרב הקימה את הכלא בעלות של כ-230 מיליון ש"ח.<ref name=":0" />

עם פתיחתו של הכלא ב-18 באפריל 2021, נקלטו אסיריו הראשונים בו. בהמשך צפויים לעבור למתחם גם כל בתי הדין הצבאיים.
מגרש הספורט שהוקם במקום, מרץ 2021

את הבסיס משרת כביש גישה העובר דרך שכונת "גבעת האלונים" בכפר יונה. פתיחת הבסיס גרמה לעומסי תנועה כבדים בשכונה.

=== אירועים ===
במאי 2021 נמצא בתאו במצב קשה קצין אקדמאי בכיר מאגף המודיעין שנכלא בגין האשמה בעבירות ביטחוניות, מותו נקבע בבית החולים. על אף חקירה טרם נקבעה סיבת המוות נכון למאי 2022.

באוגוסט 2022 פורסם כי חייל שנכלא בגין עבירת עריקות עבר התעללות מינית לאחר ששוכן באותו תא עם חייל שהורשע באונס ונשפט למאסר ממושך, צה"ל פתח בחקירת הנושא.

==מערך גחל"ת==
בכלא נווה צדק קיים מערך "גחל"ת" (גורמי חזרה לשירות תקין) שמסייע לחיילים לחזור ולשרת בצבא עד שחרורם. המערך מציע הקלות בתנאים, שינויי שיבוץ, ופטור משירות צבאי במידת הצורך. גורמי המערך נותנים מענה לחיילים העצורים לפני משפטם (על"מ). אבחון הגחל"ת נחשב לחלק חשוב בהערכת בית הדין על מצב החייל וישנה משמעותית את גזר הדין המוטל עליו.

==מפקדי כלא 10==
{| border=1 cellpadding=4 cellspacing=0
|- bgcolor="#F0F0F0"
!שם||תקופת כהונה||הערות
|-
| איציק בן-יאיר || 2023–2021 || מפקד הכלא הראשון המאוחד
|-
| רועי קצירו || 2023– || מפקד הכלא הנוכחי
|}

דרגתו של מפקד הכלא לפי התקן, דרגת סגן-אלוף.

== קישורים חיצוניים ==

* 
* [http://www.mod.gov.il/building/projects/Pages/neve_zedek.aspx נווה צדק] – באתר משרד הביטחון
* 
* 

== הערות שוליים ==

קטגוריה:בתי סוהר צבאיים
קטגוריה:ישראל: בתי סוהר
קטגוריה:חיל המשטרה הצבאית